கேள்வி: நிலைபெற்ற ஓரிடத்தான் பற்றி தகவல் சொல்.
பதில்: நிலைபெற்ற ஓரிடத்தான் என்பவை கதிரியக்கம் அற்ற வேதியியல் ஓரிடத்தான்களாகும். (இவை அழிவனவாகத் தெரியவில்லை, ஆனால் சில மிக நீண்ட அரைவாழ்வுகளுடன் கோட்பாட்டளவில் நிலைபெறாதிருக்கலாம்). இந்த வரையறை வழியே, 80 தனிமம் ஒன்று அல்லது அதற்கு மேற்பட்டு 256 நிலைபெற்ற ஓரிடத்தான்கள் உள்ளன. இவற்றின் பட்டியலைக் கீழே காணலாம். மூன்றில் இரண்டு தனிமங்களுக்கு ஒன்றிற்கு மேற்பட்ட நிலைபெற்ற ஓரிடத்தான்கள் உள்ளன. வெள்ளீயம் மட்டும் பத்து நிலைபெற்ற ஓரிடத்தான்கள் உள்ளன. ஓர் வேதியியல் தனிமத்திற்கு உள்ள வெவ்வேறான ஓரிடத்தான்கள் (நிலைபெற்றதோ அல்லவோ) ஒரே வேதியியல் பண்புகளைக் கொண்டிருக்கும். ஆகவே உயிரியலில் அவை ஒரே விதமாக வினையாற்றும் (குறிப்பிடத்தக்க விலக்காக ஐதரசனின் ஓரிடத்தான்கள்). நொதுமிகளின் வெவ்வேறு எண்ணிக்கையால் கொண்டிருக்கும் பொருண்மை வேறுபாட்டால் வேதியியல் வினைகளின்போதும் இயற்பியல் வினைகளான பரவுதல்,ஆவியாதல் போதும் எடை குறைந்த ஓரிடத்தான்கள் மற்றவற்றிலிருந்து பிரியலாம்; இது ஓரிடத்தான் பிரிவுபடுத்தல் எனப்படுகிறது. நிலைபெற்ற ஓரிடத்தான்களில் கதிரியக்க கவலை இல்லாததால் அவை தாவரவியல் மற்றும் தாவர உயிரியியல் சோதனைகளில் பல ஆண்டுகளாக (பெரும்பாலும் கரிமம், நைதரசன் மற்றும் ஆக்சிசன்) பயன்படுத்தப்பட்டு வருகின்றன.ஆக்சிசன் ஓரிடத்தான்கள் கொண்டு வளிமண்டல வெப்பநிலை வரலாறுகளை மீளமைப்பதால் வானிலை ஆராய்வுகளுக்கு பயன்படுகிறது.